**OPĆINA SRAČINEC**

*BILJEŠKE UZ FINANCIJSKE IZVJEŠTAJE*

*ZA RAZDOBLJE OD*

*01. SIJEČNJA DO 30. RUJNA 2024. GODINE*

Sračinec, rujan, 2024. godina

**REPUBLIKA HRVATSKA**

**VARAŽDINSKA ŽUPANIJA**

**OPĆINA SRAČINEC**

Sračinec, Varaždinska 188

OIB: 01126367431

Sračinec, 09. rujna 2024. godine

BILJEŠKE

UZ FINANCIJSKE IZVJEŠTAJE

*za razdoblje od 01. siječnja do 30. rujna 2024. godine*

1. Naziv obveznika: **OPĆINA SRAČINEC**

2. Sjedište obveznika: 42209 SRAČINEC

3. Adresa sjedišta: Varaždinska 188

4. Šifra općine: 410

5. Broj RKP-a: 31448

6. Matični broj: 02685698

7. OIB: 01126367431

8. Razina: 22 i 23

9. Razdjel: 000

10. Šifra djelatnosti - NKD 2007: 8411

11. Razdoblje**: 01.01. – 30.09.2024. godine**

***1. UVOD***

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. rujna 2024. godine i druge aktualnosti, Ministarstva financija, KLASA: 400-02/24-01/19; URBROJ: 513-05-03-24-3 od 03. listopada 2024., sastavljen je Financijski izvještaj Općine Sračinec za razdoblje siječanj – rujan 2024. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Izvještaja o obvezama (Obrazac OBVEZE) i ovih Bilješki.

***Bilješka broj 1*** – Općina Sračinec primjenjuje proračunsko računovodstvo u skladu sa Zakonom o proračunu (Narodne novine, br. 144/21) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.

Knjigovodstvo se vodi po načelu dvojnog knjigovodstva, prema propisanom računskom planu, vode se poslovne knjige: dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana u obrascima Financijskih izvještaja.

***2. IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PRRAS)***

**UKUPNI PRIHODI I PRIMICI**

*Ukupni prihodi i primici* (X678) ostvareni su u izvještajnom razdoblju u iznosu od 2.615.124,03€ što je 53,0% više u odnosu na ostvarenje u istom razdoblju prethodne godine, a apsolutno razlika iznosi 905.450,40 €. Najveći utjecaj na ukupno povećanje prihoda imaju prihodi poslovanja (6) koji su za 844.015,10 € veći u odnosu na prethodno razdoblje, odnosno za 50,3%. Povećanje u odnosu na prethodnu godinu zabilježeno je i kod prihoda od prodaje nefinancijske imovine (7) u iznosu od 61.435,30 €, odnosno za 187,9%, dok primitaka od financijske imovine i zaduživanja (8) uopće nemamo u ovome izvještajnom razdoblju.

U strukturi ukupno ostvarenih prihoda i primitaka, prihodi poslovanja čine udio od 96,4%, a prihodi od prodaje nefinancijske imovine 3,6%.

**UKUPNI RASHODI I IZDACI**

*Ukupni rashodi i izdaci* (Y345) ostvareni su u istom razdoblju u iznosu od 1.629.037,23 €, što je 39,1% više u odnosu na isto razdoblje prethodne godine, a apsolutno razlika iznosi 457.551,13 €. Najveći utjecaj na ukupno povećanje rashoda imalo je povećanje rashoda za nabavu nefinancijske imovine (4) koji su za 235.720,79 € veći u odnosu na prethodno razdoblje, odnosno za 135,5%. Povećanje u odnosu na prethodnu godinu zabilježeno je i kod rashoda poslovanja (3) u iznosu od 233.614,38 €, odnosno za 28,2% u odnosu na isto razdoblje prethodne godine. Kod izdataka za financijsku imovinu i otplate zajmova (5) zabilježen je pad u iznosu od 11.784,04 €, odnosno za 6,9% u odnosu na isto razdoblje prethodne godine.

U nastavku daje se tabelarni prikaz rezultata poslovanja po navedenim skupinama prihoda odnosno rashoda poslovanja.

**Tablica 1.**

**Ukupni prihodi i rashodi, primici i izdaci za razdoblje siječanj – rujan 2024. godine**

|  |  |  |  |  |  |
| --- | --- | --- | --- | --- | --- |
| Račun | Opis | ŠIFRA iz  PR -RAS | Ostvareno prethodne godine | Ostvareno tekuće razdoblje | Index |
| 6 | Prihodi poslovanja | 6 | 1.676.973,93 | 2.520.989,03 | 150,3 |
| 7 | Prihodi od prodaje nefinancijske imovine | 7 | 32.699,70 | 94.135,00 | 287,9 |
| 8 | Primici od financijske imovine i zaduživanja | 8 | 0,00 | 0,00 | - |
| UKUPNO PRIHODI I PRIMICI | | **X678** | **1.709.673,63** | **2.615.124,03** | **153,0** |
| 3 | Rashodi poslovanja | 3 | 827.416,84 | 1.061.031,22 | 128,2 |
| 4 | Rashodi za nabavu nefinancijske imovine | 4 | 173.966,40 | 409.687,19 | 235,5 |
| 5 | Izdaci za financijsku imovinu i otplatu zajmova | 5 | 170.102,86 | 158.318,82 | 93,1 |
| UKUPNO RASHODI I IZDACI | | **Y345** | **1.171.486,10** | **1.629.037,23** | **139,1** |
| 922 | VIŠAK PRIHODA I PRIMITAKA | X005 | 538.187,53 | 986.086,80 | 183,2 |
| 922 | MANJAK PRIHODA I PRIMITAKA | Y005 | 0,00 | 0,00 | - |
| 922 | VIŠAK PRIHODA I PRIMITAKA – PRENESENI | 9221-9222 | 70.550,28 | 604.561,41 | 856,9 |
| 922 | MANJAK PRIHODA I PRIMITAKA – PRENESENI | 9222-9221 | 0,00 | 0,00 | - |
| 922 | **RASPOLOŽIVO U SLJEDEĆEM RAZDOBLJU** | **X006/Y006** | **608.737,81** | **1.590.648,21** | **261,3** |

**Bilješka broj 2 - PRIHODI POSLOVANJA (6)**

Prihodi poslovanja (6) u razdoblju siječanj - rujan 2024. godine ostvareni su u iznosu 2.520.989,03 €. U odnosu na ostvarenje prihoda u istom razdoblju prethodne godine bilježi se povećanje od 844.015,10 € ili 50,3%.

U strukturi ovih prihoda najznačajniju stavku čine prihodi od poreza (61) s udjelom od 60,3%, slijede pomoći iz inozemstva i od subjekata unutar općeg proračuna (63) s udjelom od 29,2%, zatim prihodi od imovine (64) s udjelom od 5,3%, zatim prihodi od upravnih i administrativnih pristojbi, pristojbi po posebnim propisima i naknada (65) s udjelom od 5,0% te prihodi od prodaje proizvoda i robe te pruženih usluga, i prihodi od donacija te povrati po protestiranim jamstvima (66) s udjelom od 0,2%.

*Prihodi od poreza* (61) ostvareni su u iznosu 1.518.986,04 € što u odnosu na ostvarenje u istom razdoblju prethodne godine predstavlja povećanje za 44,1%, odnosno 464.846,81 € u apsolutnom iznosu. Vrijednosno najznačajnije povećanje u odnosu na izvještajno razdoblje iz prethodne godine predstavljaju prihodi od poreza i prireza na dohodak (611) koji su ostvareni u iznosu od 1.474.406,21 € što predstavlja povećanje od 42,7% u odnosu na isto razdoblje prethodne godine, odnosno 440.873,23 € u apsolutnom iznosu (najveće povećanje se odnosi na porez i prirez na dohodak od nesamostalnog rada – 6111 , ali bilježi se povećanje i kod ostalih poreza koji spadaju u ovu skupinu).

*Porezi na imovinu* (613) ostvareni su u iznosu od 36.853,41 € što predstavlja povećanje u odnosu na isto razdoblje prethodne godine u iznosu od 21.412,92 €, odnosno 138,7%, a razlog povećanja je u povećanju prihoda od poreza na promet nekretnina (6134) koji ima najveći udio u porezima na imovinu.

*Porezi na robu i usluge* (614) ostvareni su u iznosu od 7.726,42 € i u odnosu na isto razdoblje prethodne godine povećani su za 2.560,66 €, odnosno za 49,6%. Ti porezi se odnose na poreze na potrošnju alkoholnih i bezalkoholnih pića te se iskazuju prema potrošnji u ugostiteljstvu.

*Pomoći iz inozemstva i od subjekata unutar općeg proračuna* (63) su ostvarene u ukupnom iznosu od 737.112,49 €, a odnose se na tekuće pomoći proračunu iz drugih proračuna 6331 (fiskalno izravnanje u iznosu od 452.140,74 € i Ministarstvo obrazovanja za održivost dječjih vrtića u iznosu od 103.696,00 €), kapitalne pomoći proračunu iz drugih proračuna 6332 (Ministarstvo graditeljstva za uređenje Doma kulture Sračinec u iznosu od 40.700,00 € i Ministarstvo regionalnog razvoja za dogradnju dječjeg vrtića u iznosu od 80.000,00 €), tekuće pomoći od institucija i tijela EU 6323 (Projekt TARE, bratimljenje gradova – Hrvatski Židan, Mađarska u iznosu od 15.860,00 €), tekuće pomoći od izvanproračunskih korisnika 6341 (pomoći od HZZ-a za javne radove u iznosu od 5.991,60 €) i kapitalne pomoći temeljem prijenosa EU sredstava 6382 (LAG za malonogometno igralište „Borovje“ u iznosu od 38.724,15 €).

*Pomoći proračunu iz drugih proračuna* (633) ostvarene su u ukupnom iznosu od 379.199,16 €, a odnose se na tekuće pomoći proračunu iz drugih proračuna kao što je i iznad navedeno, tj. na fiskalno izravnanje za dva kvartala 2024. godine i pomoći od Ministarstva obrazovanja za održivost dječjih vrtića.

*Prihodi od imovine* (64) ostvareni su u iznosu od 134.337,13 € ili 2,9% više nego u istom razdoblju prethodne godine, ponajprije zbog većih naknada za korištenje nefinancijske imovine i naknade za koncesije, dok su se prihodi od zakupa i iznajmljivanja imovine te ostali prihodi od nefinancijske imovine neznatno smanjili.

*Prihodi od financijske imovine* (641) nisu evidentirani u 2023. i 2024. godini (tekućoj godini s 01.01.) kao što je to do sad bila praksa, već su za 2023. evidentirani s 31.12.2023., a za 2024. će najvjerojatnije biti s 31.12.2024. Odnose se na kamate na depozite po viđenju.

*Prihodi od nefinancijske imovine* (642) ostvareni su u iznosu od 134.337,13 € ili 2,9% više u odnosu na isto razdoblje prethodne godine. Najznačajniji prihodi od nefinancijske imovine su prihodi od zakupa i iznajmljivanja imovine (prihodi od iznajmljivanja društvenih prostorija) i prihodi od naknade za korištenje nefinancijske imovine (naknada za korištenje prostora elektrana).

*Prihodi od upravnih i administrativnih pristojbi, pristojbi po posebnim propisima i naknade* (65) ostvareni su u iznosu 126.771,67 €, što je za 57,9% više u odnosu na prethodnu godinu. Najveće povećanje odnosi se na povećanje komunalnih doprinosa (6531) koji su veći za 27.028,26 € u odnosu na prethodnu godinu te komunalne naknade (6532) koje su veće za 13.192,64 € u odnosu na prethodnu godinu (razlog tome je kasnije izdavanje uplatnica u prosincu 2023. pa ljudi nisu plaćali u prosincu već u siječnju 2024.).

*Prihodi od prodaje proizvoda i robe te pruženih usluga i prihodi od donacija* (66) ostvareni su u iznosu 3.781,70 €, a odnose se na postotak od fakturirane i naplaćene naknade za uređenje voda.

\*Napomena: Porezna uprava dostavlja dokumentaciju za uskladu poreza jako blizu roka za predaju financijskih izvještaja pa nisu usklađeni porezi za rujan 2024.

**Bilješka broj 3 - RASHODI POSLOVANJA (3)**

Rashodi poslovanja (3) ostvareni su u ukupnom iznosu od 1.061.031,22 €, što je za 28,2% više u odnosu na isto razdoblje prethodne godine, odnosno u apsolutnom iznosu rashodi poslovanja veći su za 233.614,38 €.

*Rashodi za zaposlene* (31) ostvareni su u iznosu od 168.509,86 € i u odnosu na isto razdoblje prethodne godine bilježe rast od 20,7%. Rashodi za zaposlene obuhvaćaju plaće, plaće u naravi (prehrana), doprinose na plaće i ostale rashode za zaposlene u općinskoj upravi (nagrade, regres, božićnica i sl.). Spomenuti rashodi bilježe neznatan rast u odnosu na prethodnu godinu iz razloga što je ostao isti broj zaposlenih, eventualna razlika može se pripisati povećanju osnovice za izračun plaće, isplati neoporezivog dijela prehrane (u 2023. smo krenuli s isplatom u listopadu) i isplati jubilarnih nagrada za troje zaposlenih.

*Materijalni rashodi* (32) ostvareni su u iznosu od 338.222,24 € i u odnosu na isto razdoblje prethodne godine povećani su za 23,2%. Odnose se na rashode za redovno poslovanje i rashode za izvršavanje programskih aktivnosti općinske uprave. Naknade troškova zaposlenima (321) su se povećale za 147,9% u odnosu na prethodnu godinu, a ti troškovi se odnose na službena putovanja, stručno usavršavanje zaposlenika, korištenje automobila u službene svrhe (3214), a razlog takvog povećanja se očituje u naknadama za prijevoz koje su se počele isplaćivati u listopadu 2023. godine (3212). Rashodi za materijal i energiju (322) su se smanjili za 7,8%, a odnose se na smanjenje troškova energije, materijala za održavanje i čišćenje, te troškova za nabavku radne i zaštitne odjeće i obuće. Rashodi za usluge (323) su povećani za 31,1% u odnosu na prošlu godinu, a povećanje se najvećim dijelom odnosi na troškove usluge tekućeg i investicijskog održavanja (3232) – povećanje za 100,5%, troškove zakupnina i najamnina (3235) – povećanje za 55,7%, troškove zdravstvenih i veterinarskih usluga (3236) – povećanje za 550,7% te troškove računalnih usluga (3238) – povećanje za 47,2%. Jedini troškovi koji su se ovdje smanjili su intelektualne i osobne usluge (3237) – smanjenje za 8,3%. Ostali nespomenuti rashodi poslovanja (329) također su povećani u iznosu od 7.464,67 € što je u odnosu na prošlu godinu povećanje za 16,9%, a razlog povećanja je u povećanju troškova ostali nespomenuti rashodi poslovanja (3299) – donacije udrugama koje nisu prijavile projekat, kazališne predstave i sl.

*Financijski rashodi* (34) ostvareni su u iznosu od 44.678,99 € i bilježe pad od 6,0% u odnosu na isto razdoblje prethodne godine. Navedeni rashodi se prvenstveno odnose na kamate po primljenim zajmovima od Hrvatske banke za obnovu i razvitak radi izgradnje dječjeg vrtića u Sračincu te modernizacije nerazvrstanih cesta na području Općine Sračinec (3422). Manji su iz razloga što su u ovom obračunskom razdoblju uplaćene manje kamate dugoročnog kredita za dječji vrtić i modernizaciju nerazvrstanih cesta i te kamate će iz godine u godinu biti sve manje. Bankarske usluge i usluge platnog prometa (3431) su se povećale u odnosu na prethodnu godinu u iznosu od 537,75 €, odnosno za 26,2%, a odnose se na naplate 5% prihoda i naknade banke.

*Subvencije* (35) iznose 26.793,04 € što predstavlja povećanje za 2.034,61 € u odnosu na isto razdoblje prethodne godine. Razlog povećanja ili smanjenja ovisi o prijavama na javni poziv za dodjelu potpora za razvoj poduzetništva na području Općine Sračinec. Isplaćivane su potpore poljoprivrednicima za nabavu poljoprivredne mehanizacije i opreme te potpore za osiguranje usjeva dok su obrtnicima i vlasnicima tvrtki isplaćivane potpore za nabavu nove opreme i inventara, zapošljavanje, adaptaciju poslovnih prostora te pokretanje gospodarske aktivnosti.

*Pomoći dane u inozemstvo i unutar općeg proračuna* (36) ostvarene su u iznosu od 39.484,28€ i u odnosu na isto razdoblje prethodne godine povećane su za 14.291,34 €, odnosno za 56,7%. To su tekuće pomoći proračunskim korisnicima drugih proračuna (3661), a odnose se na troškove produženog boravka u školi te troškova škole plivanja za polaznike OŠ Sračinec.

*Naknade građanima i kućanstvima na temelju osiguranja i druge naknade* (37) ostvarene su u iznosu od 256.527,01 €, odnosno za 38,7% veće u odnosu na prethodnu godinu. Ove naknade se odnose na naknade koje se isplaćuju korisnicima Socijalnog programa sukladno Odluci o socijalnoj skrbi Općine Sračinec (isplata prigodnih pomoći umirovljenicima, isplata stipendija, porodiljne naknade, sufinanciranje odvoza otpadnih pelena, sufinanciranje dječjih vrtića i pomoćnika za djecu s poteškoćama).

*Tekuće donacije* (381) ostvarene su u iznosu od 132.882,78 € što je za 30,0% više u odnosu na prethodnu godinu, odnosno u apsolutnom iznosu navedeni rashodi su veći za 30.641,54 €. Navedeni rashodi odnose na donacije dobrovoljnom vatrogasnom društvu, donacije udruženjima građana s područja Općine Sračinec, donacije vjerskim zajednicama te sufinanciranje političkih stranaka. Iznos isplate ovih donacija ovisi o prijavama na natječaj udruga te o ostalim spomenutim isplatama.

*Kapitalne pomoći* (386) ostvarene su u iznosu od 53.933,02 €, odnosno za 25.147,15 € više nego u istom razdoblju prethodne godine. Razlog povećanja je u tome što se ove godine sufinanciralo Županijskoj upravi za ceste Varaždin za izvanredno održavanje županijskih cesta u Općini Sračinec i to u puno većem iznosu nego prošle godine (Zelendvorska i Bombellesova u Sračincu, te ŽC 2037 u Svibovcu Podravskom) – 52.032,70 €.

**Bilješka broj 4 - PRIHODI OD PRODAJE NEFINANCIJSKE IMOVINE (7)**

Prihodi od prodaje nefinancijske imovine (7) ove godine u trećem kvartalu imaju ostvarenje od 94.135,00 €, dok je u istom razdoblju prethodne godine bilo ostvarenje u iznosu od 32.699,70 €. Ovi prihodi odnose se na prodano građevinskog zemljište na području Općine Sračinec.

**Bilješka broj 5 - RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine (4) izvršeni su u iznosu 409.687,19 € i u odnosu na ostvarenje u istom razdoblju prethodne godine veći su za 235.720,79 € ili 135,5%.

*Građevinski objekti* (421) izvršeni su u iznosu od 229.188,22 €, a navedeni rashodi odnose na poslovne objekte 4212 (dogradnja dječjeg vrtića „Bambi“ u iznosu od 136.805,70 €), ceste 4213 (plaćanje vodnog doprinosa za odvojak Dravske ulice u Svibovcu Podravskom u iznosu od 271,46 € i rekonstrukcija Kratke ulice u Sračincu u iznosu od 62.812,87 €), ostale slične prometne objekte 42139 (nabava nove autobusne nadstrešnice u naselju Sračinec kod bivše trgovine MCI na Varaždinska 248 u iznosu od 7.720,00 €) te ostale nespomenute građevinske objekte 42149 (uređenje staza na groblju Sračinec u iznosu od 1.075,00 € i igralište uz dječji vrtić Sračinec u iznosu od 20.600,00 €).

*Postrojenja i oprema* (422) izvršeni su u iznosu od 11.004,47 €, a navedeni rashodi odnose na nabavu uredske opreme i namještaja 4221 (uredske stolice u iznosu od 370,00 € i diktafon u iznosu od 94,90 €), nabavu instrumenata, uređaja i strojeva 4225 (trimer za košnju trave u iznosu od 516,60 €) te nabavu uređaja, strojeva i opreme ostale namjene 4227 u iznosu od 10.022,97 € (videonadzor i pepeljare u parku „Velika graba“, mrežica i tabla na košarkaškom terenu kod NK Sračinec, klima uređaj u dječjem vrtiću u Sračincu te nogometni golovi s mrežama na NK Podravac Svibovec Podravski).

*Nematerijalna proizvedena imovina* (426) izvršena je u iznosu od 248,85 €, a navedeni rashodi odnose na dokumente za prostorno uređenje (prostorni planovi).

*Dodatna ulaganja na građevinskim objektima* (451) izvršeni su u iznosu od 169.245,65 €, a navedeni rashodi odnose na radove na uređenju Doma kulture Sračinec.

**Bilješka broj 6 - PRIMICI OD FINANCIJSKE IMOVINE I ZADUŽIVANJA (8)**

Primici od financijske imovine i zaduživanja (8) nisu ostvareni ove godine isto kao što nisu ni prošle godine u istom izvještajnom razdoblju. Navedene primitke smo imali prošlih godina, a odnosili su se na primljene kredite od HBOR-a za dogradnju dječjeg vrtića i modernizaciju nerazvrstanih cesta na području Općine Sračinec.

**Bilješka broj 7 - IZDACI ZA FINANCIJSKU IMOVINU I OTPLATE ZAJMOVA (5)**

Izdaci za financijsku imovinu i otplate zajmova (5) ostvareni su u iznosu od 158.318,82 €. Navedeni izdaci odnose se na otplatu glavnice kredita zaključenog sa Hrvatskom bankom za obnovu i razvitak radi izgradnje dječjeg vrtića u Sračincu u iznosu od 25.596,00 € (3 rate) i na otplatu glavnice kredita zaključenog sa Hrvatskom bankom za obnovu i razvitak za modernizaciju nerazvrstanih cesta na području Općine Sračinec u iznosu od 132.722,82 € (3 rate). U istom razdoblju prošle godine bio je uključeni još i zajam državnog proračuna za povrat poreza u iznosu od 11.784,04 €.

**Bilješka broj 8 - VIŠAK PRIHODA I PRIMITAKA (X005)**

U izvještajnom razdoblju ostvaren je višak prihoda i primitaka (X005) u iznosu od 986.086,80€ koji zbrojen s viškom prihoda i primitaka iz prijašnjeg razdoblja (9221-9222) u iznosu od 604.561,41 € čini ukupno raspoloživ višak prihoda i primitaka u sljedećem razdoblju (X006) u iznosu od 1.590.648,21 €.

**Bilješka broj 9 - STANJE NOVČANIH SREDSTAVA NA KRAJU RAZDOBLJA (11K)**

Na kraju izvještajnog razdoblja ukupno stanje na računima i u blagajnama iznosi 1.611.624,33€ i sastoji se od stanja na slijedećim računima:

* ZABA d.d banka Varaždin = 1.610.930,79 €,
* Novac u blagajni = 693,54 €.

***3. IZVJEŠTAJ O OBVEZAMA (Obrazac: OBVEZE)***

**Bilješka broj 10** - U Izvještaju o obvezama iskazuju se ukupne obveze Općine Sračinec u razdoblju od 1. siječnja do 30. rujna 2024. godine. Stanje obveza na kraju izvještajnog razdoblja (V006) iznosi 2.597.707,44 € od čega dospjele obveze (V007) iznose 7.089,73 €, a nedospjele obveze (V009) iznose 2.590.617,71 €.

Stanje dospjelih obveza na kraju izvještajnog razdoblja (V007) iznosi 7.089,73 € i

odnosi se na slijedeće obveze:

* (239) ostale tekuće obveze u iznosu od 7.089,73 € – a navedene obveze odnose se na uplaćene predujmove komunalne naknade, naknade za uređenje voda i grobne naknade, na rasknjiženje uplaćenih predujmova prema izvješću Porezne uprave za uplaćene poreze na potrošnju, tvrtku i promet nekretnina.

Stanje nedospjelih obveza na kraju izvještajnog razdoblja (V009) iznosi 2.590.617,70 € i

odnosi se na slijedeće obveze:

* (26) obveze za financijsku imovinu u iznosu od 2.565.020,74 € (obveze za dugoročni kredit HBOR-a za izgradnju dječjeg vrtića u Sračincu u iznosu od 264.492,09 € - konto 262421 te obveze za dugoročni kredit HBOR-a za modernizaciju i rekonstrukciju nerazvrstanih cesta na području Općine Sračinec u iznosu od 2.300.528,65 € - konto 26222),
* (23) obveze za rashode poslovanja u iznosu od 25.596,97 € (obveza za plaću zaposlenicima i javnim radovima za mjesec rujan 2024. u iznosu od 22.955,11 € - konto 231, obveze za prijevoz zaposlenicima za rujan 2024. u iznosu od 742,16 € - konto 23212, obveze za troškove prehrane i loko vožnja zaposlenicima za mjesec rujan 2024. u iznosu od 1.227,00 € - konto 23214, naknade dužnosnicima za rujan 2024. godine u iznosu od 151,61 € - konto 23291 i obveze za kapitalne pomoći tvrtki Varkom u iznosu od 521,09 € - konto 238.